पंत चन्द्रमौलि होरें गी इस घटना दा जेलै पता लगा तां ओ मते दुखी होए। उनें गी इस दी मती चिंता ही जे उंदा पुत्तर ब्याह् गै नेईं करग तां उंदा कुल कियां बद्धग। नित्यानन्द होर कलर दा सिद्धे जम्मू चली गे। पर जम्मू बी इंदी भैनू ते भनोए गी सारी घटना दा पता लग्गी गेदा हा। इंदी भैनू नै इनें गी अपरने कोल सद्‌देआ ते आखेआ—“नीतू जे तुक्की ग्राईं कुड़ी पसंद नेईं ही तां तूं मेरे कन्ने गल्ल करनी ही। खैर जो होआ सो होई गोआ। हून अऊं शैह्‌र गै तेरे लेई शैल नेह्ई कुड़ी तुप्पङ।” इनें भैनूं गी छड़ा इन्नां गै आखेआ—भैनूं तूं कोई खेचल नेईं करेआं। में ते ब्याह् गै नेईं करना। में ते योगी बनना ऐ।” भैनूं नै इंदियां गल्लां सुनियां तां ओ घबराई गेइयां। उनें अपने घरै-आले कन्नै गल्ल कीती। उनें बी इनें गी मता समझाया। इंदे गुरुएं बी इनें गी कोल सदि्‌दयै कुल परम्परा दी गल्ल समझाई पर इंदी इक्कै रट्ट लग्गी दी रेह्ई—में योगी बनना ऐं, में योग,-साधना करनी ऐ।”